CELEX: 62012TN0139
Language: lv
Date: 2012-03-28 00:00:00
Title: Lieta T-139/12: Prasība, kas celta 2012. gada 28. martā — Wehmeyer /ITSB — Cluett, Peabody ( “Fairfield” )

9.6.2012   
            
            
               LV
            
            
               Eiropas Savienības Oficiālais Vēstnesis
            
            
               C 165/25
            
         Prasība, kas celta 2012. gada 28. martā — Wehmeyer/ITSB — Cluett, Peabody (“Fairfield”)
   (Lieta T-139/12)
   2012/C 165/44
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: Wehmeyer GmbH & Co. KG (Aachen, Vācija) (pārstāvis — C. Weil, advokāts)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Cluett, Peabody & Co. Inc. (Ņujorka, Amerikas Savienotās Valstis)
   
      Prasītājas prasījumi:
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2012. gada 19. janvāra lēmumu lietā R 2509/2010-1;
            
         
               —
            
            
               noraidīt iebildumus, ko iesniegusi otra procesa Apelāciju padomē dalībniece, par Kopienas preču zīmes “Fairfield” reģistrācijas pieteikumu un
            
         
               —
            
            
               piespriest ITSB un otrai procesa Apelāciju padomē dalībniecei atlīdzināt tiesāšanās izdevumus, tostarp tos, kas prasītājai radušies procesā Apelāciju padomē.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: vārdiska preču zīme “Fairfield” attiecībā uz precēm, kas ietilpst 3., 14., 18. un 25. klasē — Kopienas preču zīmes reģistrācijas pieteikums Nr. 6294342
   
      Iebildumu procesā pretstatītās preču zīmes vai apzīmējuma īpašniece: otra procesa Apelāciju padomē dalībniece
   
      Pretstatītā preču zīme vai apzīmējums: Kopienas grafiskas preču zīmes “FAIRFIELD BY ARROW” reģistrācija Nr. 3079481 attiecībā uz precēm, kas ietilpst 25. klasē
   
      Iebildumu nodaļas lēmums: daļēji noraidīt apstrīdēto preču zīmi
   
      Apelāciju padomes lēmums: apelācijas sūdzību noraidīt
   
      Izvirzītie pamati: Padomes Regulas Nr. 207/2009 8. panta 1. punkta b) apakšpunkta pārkāpums, jo Apelāciju padome esot kļūdaini konstatējusi, ka pastāvēja sajaukšanas iespēja starp divām preču zīmēm